CELEX: 32016D2118
Language: sl
Date: 2016-10-28 00:00:00
Title: Sklep Sveta (EU) 2016/2118 z dne 28. oktobra 2016 o podpisu, v imenu Unije, in začasni uporabi Sporazuma o strateškem partnerstvu med Evropsko unijo in njenimi državami članicami na eni strani ter Kanado na drugi strani

3.12.2016   
            
            
               SL
            
            
               Uradni list Evropske unije
            
            
               L 329/43
            
         SKLEP SVETA (EU) 2016/2118
   z dne 28. oktobra 2016
   o podpisu, v imenu Unije, in začasni uporabi Sporazuma o strateškem partnerstvu med Evropsko unijo in njenimi državami članicami na eni strani ter Kanado na drugi strani
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 31(1) in člena 37 navedene pogodbe,
   ob upoštevanju Pogodbe o delovanju Evropske unije ter zlasti člena 212(1) v povezavi s členom 218(5) in drugim odstavkom člena 218(8) navedene pogodbe,
   ob upoštevanju skupnega predloga Evropske komisije in visokega predstavnika Unije za zunanje zadeve in varnostno politiko,
   ob upoštevanju naslednjega:
   
               (1)
            
            
               Svet je 8. decembra 2010 pooblastil Komisijo in visokega predstavnika za začetek pogajanj o okvirnem sporazumu s Kanado, s katerim bi se nadomestila skupna politična izjava iz leta 1996 o odnosih med EU in Kanado.
            
         
               (2)
            
            
               Ob upoštevanju tesnih zgodovinskih vezi in čedalje močnejših povezav med pogodbenicama ter njune želje, da medsebojne odnose ambiciozno ter inovativno okrepita in razširita, so bila pogajanja o Sporazumu o strateškem partnerstvu med Evropsko unijo in njenimi državami članicami na eni strani ter Kanado na drugi strani (v nadaljnjem besedilu: Sporazum) uspešno zaključena s parafiranjem Sporazuma 8. septembra 2014 v Ottawi.
            
         
               (3)
            
            
               Člen 30 Sporazuma določa začasno uporabo Sporazuma pred začetkom njegove veljavnosti.
            
         
               (4)
            
            
               Sporazum bi bilo treba podpisati v imenu Unije. Do zaključka postopkov, potrebnih za njegovo sklenitev, bi bilo treba Sporazuma delno uporabljati začasno v skladu s členom 30 Sporazuma –
            
         
               (5)
            
            
               Podpis Sporazuma v imenu Unije in začasna uporaba delov Sporazuma ne posega v delitev pristojnosti med Unijo in njenimi državami članicami v skladu s Pogodbama–
            
         SPREJEL NASLEDNJI SKLEP:
   Člen 1
   1.   V imenu Unije se odobri podpis Sporazuma o strateškem partnerstvu med Evropsko unijo in njenimi državami članicami na eni strani ter Kanado na drugi strani s pridržkom sklenitve navedenega sporazuma.
   2.   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
   Člen 3
   1.   Do začetka veljavnosti Sporazuma se v skladu s členom 30 Sporazuma in na podlagi uradnih obvestil iz navedenega člena med Unijo in Kanado začasno uporabljajo naslednji deli Sporazuma, vendar le, kolikor se nanašajo na zadeve, ki so v pristojnosti Unije, vključno z zadevami, ki sodijo v pristojnost Unije, da opredeli in izvaja skupne zunanje in varnostne politike:
   
               (a)
            
            
               naslov I: člen 1;
            
         
               (b)
            
            
               naslov II: člen 2;
            
         
               (c)
            
            
               naslov III: člen 4(1), člen 5 in člen 7(b);
            
         
               (d)
            
            
               naslov IV:
               
                           —
                        
                        
                           člen 9, členi 10(2), 10(3), 12(4), 12(5) in 12(10) ter členi 14, 15, 16 in 17,
                        
                     
                           —
                        
                        
                           členi 12(6), 12(7), 12(8), 12(9) in člen 13, kolikor so te določbe omejene na zadeve, za katere je Unija že notranje izvajala svoje pristojnosti;
                        
                     
         
               (e)
            
            
               naslov V: člen 23(2);
            
         
               (f)
            
            
               naslov VI: členi 26, 27 in 28;
            
         
               (g)
            
            
               naslov VII: členi 29, 30, 31, 32, 33 in 34, kolikor so te določbe omejene na namen zagotavljanja začasne uporabe Sporazuma.
            
         2.   Generalni sekretariat Sveta v Uradnem listu Evropske unije objavi datum, s katerim se začne Sporazum začasno uporabljati.
   Člen 4
   Ta sklep začne veljati dan po sprejetju.
   
      V Bruslju, 28. oktobra 2016
      
         
            Za Svet
         
         
            Predsednik
         
         M. LAJČÁK